ตอนนี้ปัจจุบันอายุ 27 ปี ค่ะ มีอาการ หาว หายใจไม่เต็มอิ่ม แบบนี้มาตั้งแต่อายุ 18 แล้ว ค่ะ เป็นๆหายๆ แบบนี้มาตลอด พอมาอายุ 24 ปี ไปโรงพยาบาลบอกว่าเป็นโรคความดันโลหิตสูงค่ะ เพราะช็อก ความดัน 190 ค่ะ วินิจฉัยว่าเป็นโรคความดันสูง แต่อาการหายใจไม่อิ่มก็ยังมีเหมือนเดิมมาจนถึงปัจจุบัน แบบนี้ต้องไปพบแพทย์ไหมคะ? มีโอกาสเสี่ยงเป็นโรคอะไรอีกหรือไม่คะหรือส่งผลต่อร่างกายเพิ่มไหมคะ?
สวัสดีค่ะ Dolly,อาการหายใจไม่อิ่มที่เป็นเรื้อรัง อาจเกิดได้จาก1. โรคหอบหืดแต่อาการจะกำเริบเกิดขึ้นเป็นพักๆ เมื่อมีสิ่งมากระตุ้น โดยจะทำให้หอบเหนื่อย หายใจลำบาก หายใจมีเสียงดังวี๊ด2.โรคภูมิแพ้ หรือปฏิกิริยาแพ้ต่อสารอย่างรุนแรง อาการจะคล้ายกับโรคหอบหืด เกิดขึ้นเฉพาะเมื่อเจอสิ่งกระตุ้น และอาจมีอาการอื่น เช่นมีผื่นคัน ผิวหนังบวมแดง3. โรคปอดอุดกั้นเรื้อรัง แต่จะมีอาการเหนื่อยมากขึ้นเรื่อยๆ ไอมีเสมหะเรื้อรัง4.โรคหัวใจเช่น หัวใจเต้นผิดจังหวะ ภาวะหัวใจวาย ซึ่งการมีโรคความดันโลหิตสูงจะเป็นสาเหตุที่ทำให้เกิดโรคหัวใจต่างๆ ได้5.ภาวะอ้วน เนื่องจากมีน้ำหนักตัวที่มากเกินไป โดยเฉพาะบริเวณช่วงอกและช่วงท้อง ทำให้กล้ามเนื้อที่ใช้หายใจทำงานหนักขึ้น6 สมรรถภาพร่างกายลดลง เช่น ไม่ค่อยออกกำลังกาย ทำให้เหนื่อยหอบและหายใจไม่อิ่มได้ง่ายเมื่อทำกิจกรรมต่าง ๆ7. การตั้งครรภ์ทำให้เกิดการเปลี่ยนแปลงในระบบไหลเวียนโลหิตและระบบทางเดินหายใจ ซึ่งเป็นอาการปกติสำหรับผู้ที่กำลังตั้งครรภ์8. มีภาวะไทรอยด์เป็นพิษหรือไทรอยด์ฮอร์โมนต่ำ9. โรคเครียด วิตกกังวล ซึมเศร้า โรคตื่นตระหนกสำหรับความดันโลหิตนั้น แนะนำให้ลองวัดซ้ำดูหลายๆ ครั้ง หากยังคงวัดได้ค่าความดันโลหิตตัวมากกว่า 140 มิลลิเมตรปรอท หรือวัดค่าความดันโลหิตตัวล่างได้มากกว่า 90 มิลลิเมตรปรอท แสดงว่ามีความดันโลหิตสูงซึ่งก็อาจเป็นสาเหตุหนึ่งที่ทำให้เกิดอาการหายใจไม่อิ่มได้ดังกล่าวไปค่ะ และหากอายุเพียง 27 ปี จำเป็นต้องหาสาเหตุที่ทำให้เกิดก่อนค่ะ ซึ่งได้แก่ เป็นโรคของเนื้อไต โรคหลอดเลือดไปเลี้ยงไตตีบแคบ เป็นเนื้องอกที่ต่อมหมวกไต หลอดเลือดแดงใหญ่ตีบแคบ ไทรอยด์เป็นพิษ เป็นต้นดังนั้นหากวัดความดันโลหิตได้สูงจริง ควรกลับไปพบแพทย์เพื่อหาสาเหตุต่างๆ หากตรวจไม่พบ ก็ต้องรักษาความดันโลหิตสูงด้วยการปรับเปลี่ยนพฤติกรรมและทานยาลดความดันโลหิต รวมถึงตรวจหาปัจจัยเสี่ยงอื่นๆด้วย ได้แก่ ระดับน้ำตาลและไขมันในเลือด และการประเมินการทำงานของหัวใจค่ะ